Batterija taż-Żonqor

Il-Batterija taż-Żonqor hija batterija tal-artillerija f'Marsaskala, Malta, mibnija fuq art għolja li tħares fuq il-Bajja ta' Marsaskala. Din hija forti poligonali li nbeniet mill-Ingliżi bejn l-1882 u l-1886. Storja Il-Batterija taż-Żonqor inbniet mill-Ingliżi bejn l-1882 u l-1886 bi spiża ta’ £5000 (jew £6000). Għandha forma pentagonali, u hija mdawra b'foss wiesa' ta' 6 metri. Il-pożizzjonijiet tal-isparar u l-imħażen tal-munizzjon kienu jinsabu taħt il-livell tal-art biex jipproteġuhom min-nar tal-għadu. L-ekwipaġġ ta' l-armi u l-garniġjon tiegħu kienu stazzjonati fil-Fortizza San Leonardu fil-viċin. Ftit wara li tlestiet, il-batterija nstabet li ma kienetx tajba għad-difiża peress li l-firxa tal-kanuni RML ta' 7 pulzieri tagħha ma kienux ilaħħqu iż-żona tal-bajja li suppost kienu intiżi biex jiddefendu. Minħabba dan, saru pjanijiet ġodda biex jiddefendu l-bajja mill-Gvernatur Lintorn Simmons, iżda dawn qatt ma ġew implimentati. Huwa maħsub li l-batterija kienet armata bi tliet kanuni, iżda jingħad li setgħu qatt ma ġew impoġġija f'posthom għall-użu. L-armi tan-nar tal-batterija eventwalment ġew żarmati, u fit-Tieni Gwerra Dinjija, il-batterija kienet użata bħala maħżen għall-munizzjon. Fil-preżent Il-batterija issa tintuża għal skopijiet agrikoli u mhix miftuħa għall-pubbliku. Referenzi Mudell:Batteries in Malta